Ɣef wakken i d-qqaren deg tmacahut (le mythe), d Sidi Sɛid Uṭaleb i d-yufan aman-nni. Yewwet taɛekkazt deg lqaɛa, neggzen-d waman, dɣa, yenna-asen ad bnun tala dinna. Ar tura, mazal llan wid yettamnen s wanect-a, xas akken ɛawden i tala-agi u iban-d ansi i d-kkan waman-is. Wwin-ten-id seg yiwen umekkan aɛlayan iwumi qqaren ‘’Alma n Lbir’’ i ibeɛden s wazal n 2 n kilumitr. Wwin-ten-id s terga n yiqermuden ddaw n lqaɛa.